ᱯᱟᱴᱱᱟ ᱦᱚᱱᱚᱛ

ᱯᱟᱴᱱᱟ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱯᱮᱜᱮᱞ ᱤᱨᱟᱹᱞ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱯᱟᱴᱱᱟ ᱦᱚᱱᱚᱛ ᱫᱚ ᱯᱟᱴᱱᱟ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾

᱒᱐᱑᱑ ᱫᱷᱟᱹᱵᱤᱡ, ᱱᱚᱣᱟ ᱵᱤᱦᱟᱨ ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱦᱚᱱᱚᱛ ᱠᱟᱱᱟ (᱓᱘ ᱠᱷᱚᱱ) ᱟᱨ ᱥᱤᱧᱚᱛ ᱨᱮ ᱜᱮᱞᱢᱚᱬᱮ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱦᱚᱱᱚᱛ (᱖᱔᱐ ᱠᱷᱚᱱ ᱫᱚ) ᱠᱟᱱᱟ ᱾

ᱯᱟᱴᱱᱟ ᱨᱮᱱᱟᱜ ᱨᱟᱡᱽᱥᱣᱟ ᱦᱚᱱᱚᱛ ᱢᱤᱫ ᱦᱚᱱᱚᱛ ᱠᱟᱞᱮᱠᱴᱚᱨ (District Magistrate) ᱟᱜ ᱟᱹᱢᱟᱹᱞᱮᱛ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱾ ᱯᱟᱴᱱᱟ ᱰᱤᱮᱢ ᱟᱜ ᱦᱮᱰᱠᱩᱣᱟᱴᱚᱨ ᱯᱟᱴᱱᱟ ᱠᱟᱞᱮᱠᱴᱨᱮᱴ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱯᱟᱴᱱᱟ ᱡᱮᱜᱮᱫ ᱨᱮᱱᱟᱜ ᱟᱹᱰᱤ ᱢᱟᱨᱮ ᱨᱮ ᱵᱟᱥᱟ ᱟᱠᱟᱱᱟ ᱴᱷᱟᱶ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱯᱟᱴᱱᱟ ᱨᱮᱱᱟᱜ ᱴᱷᱟᱯᱚᱱ ᱔᱙᱐ ᱵᱤᱥᱤ ᱢᱟᱲᱟᱝ ᱨᱮ ᱢᱚᱜᱚᱫᱷ ᱨᱟᱡᱟ ᱤᱫᱤ ᱛᱮ ᱦᱩᱭ ᱟᱠᱟᱱᱟ ᱾ ᱢᱟᱨᱮ ᱯᱟᱴᱱᱟ, ᱚᱠᱚᱭᱟᱜ ᱯᱟᱴᱞᱤᱯᱩᱛᱨᱟ ᱞᱮᱠᱟᱛᱮ ᱥᱮᱱᱚᱜ ᱦᱩᱭᱩᱜ ᱟ, ᱦᱟᱨᱭᱟᱸᱠᱟ, ᱱᱚᱸᱫᱟ, ᱢᱳᱨᱭᱟ, ᱥᱩᱸᱜᱽ ᱜᱩᱯᱴ ᱟᱨ ᱯᱟᱞ ᱥᱟᱢᱨᱟᱡᱽ ᱟᱜ ᱤᱫᱤ ᱛᱮ ᱢᱚᱜᱚᱫᱷ ᱥᱟᱢᱨᱟᱡᱽ ᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱯᱟᱴᱞᱤᱯᱩᱛᱨᱟ ᱪᱮᱫᱚᱜ ᱟᱨ ᱞᱚᱞᱤᱛ ᱠᱟᱞᱟ ᱟᱜ ᱢᱤᱫ ᱯᱚᱥᱪᱟᱨ ᱛᱟᱦᱮᱸ ᱠᱟᱱᱟ ᱾ ᱯᱟᱴᱞᱤᱯᱩᱛᱨᱟ ᱟᱨᱭᱟᱵᱷᱟᱴ, ᱯᱟᱬᱤᱱᱤ, ᱵᱟᱛᱥᱭᱟᱭᱚᱱ,ᱪᱚᱬᱠᱭᱟ ᱟᱨ ᱠᱟᱞᱤᱫᱟᱥ ᱮᱢᱟᱱ ᱟᱹᱰᱤ ᱜᱟᱱ ᱟᱥᱴᱨᱚᱞᱚᱜᱟᱨ ᱟᱨ ᱵᱤᱫᱣᱟᱱ ᱱᱟᱜ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾ ᱢᱳᱨᱭᱟ ᱡᱩᱜᱽ (᱓᱐᱐ ᱵᱤᱥᱤ ᱢᱟᱲᱟᱝ) ᱨᱮᱱᱟᱜ ᱚᱠᱛᱚ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱔᱐᱐,᱐᱐᱐ ᱛᱟᱦᱮᱸ ᱠᱟᱱᱟ ᱾ ᱢᱳᱨᱭᱟ ᱟᱨ᱾ᱜᱩᱯᱴ ᱥᱟᱢᱨᱟᱡᱽ ᱟᱜ ᱚᱠᱛᱚ ᱯᱟᱴᱱᱟ ᱥᱤᱧᱚᱛᱤᱭᱟᱹ ᱥᱟᱵᱢᱟᱦᱟᱫᱤᱯ ᱨᱮᱱᱟᱜ ᱥᱟᱛᱛᱟ, ᱨᱟᱡᱽᱟᱹᱨᱤ ᱟᱨ ᱥᱟᱹᱥᱠᱨᱤᱛᱤᱠ ᱛᱟᱞᱢᱟ ᱞᱮᱠᱟᱛᱮ ᱠᱟᱢᱤ ᱦᱩᱭᱩᱜ ᱠᱟᱱᱟ ᱛᱟᱦᱮᱸᱫ ᱾ ᱜᱩᱯᱴ ᱥᱟᱢᱨᱟᱡᱽ ᱟᱜ ᱯᱟᱴᱟᱱ ᱨᱮᱱᱟᱜ ᱥᱟᱶᱛᱮ, ᱯᱟᱴᱱᱟ ᱫᱚ ᱟᱡᱟᱜ ᱦᱚᱦᱤᱢᱟ ᱟᱫ ᱠᱮᱜᱼᱟ ᱾ ᱱᱚᱣᱟ ᱑᱗ ᱟᱱᱟᱜ ᱥᱟᱛᱟᱵᱫᱤ ᱨᱮ ᱤᱝᱜᱽᱨᱟᱹᱡᱽ ᱤᱫᱤ ᱛᱮ ᱡᱮᱜᱮᱛᱟᱹᱨᱤ ᱵᱮᱯᱟᱨ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱟᱨᱦᱚᱸ ᱡᱤᱸᱣᱤᱫ ᱨᱮᱱᱟᱜ ᱛᱟᱦᱮᱸ ᱠᱟᱱᱟ ᱾

ᱱᱟᱣᱟ ᱱᱟᱜᱟᱢ
ᱯᱟᱴᱱᱟ ᱨᱮᱱᱟᱜ ᱱᱟᱣᱟ ᱦᱚᱱᱚᱛ ᱫᱚ ᱵᱟᱸᱜᱟᱞ ᱞᱟᱹᱜᱤᱫ ᱢᱩᱨᱥᱤᱫᱟᱵᱟᱫᱽ ᱥᱟᱶᱛᱮ, ᱵᱤᱦᱟᱨ ᱨᱮᱱᱟᱜ ᱨᱟᱡᱽᱥᱣᱟ ᱟᱜ ᱧᱮᱞ ᱵᱟᱨᱟ ᱞᱟᱹᱜᱤᱫ, ᱵᱨᱤᱴᱤᱥ ᱟᱜ ᱯᱨᱟᱸᱛᱤᱭ ᱯᱟᱨᱤᱥᱚᱫ ᱞᱮᱠᱟᱛᱮ ᱥᱮᱯᱛᱮᱢᱵᱚᱨ ᱑᱗᱗᱐ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱗᱙᱓ ᱨᱮ, ᱯᱟᱴᱱᱟ ᱢᱤᱫ ᱵᱷᱮᱡᱟᱨ ᱡᱩᱰᱤᱥᱚᱞ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱦᱚᱱᱚᱛ ᱛᱟᱦᱮᱸ ᱮᱱᱟ ᱾

ᱯᱷᱩᱨᱜᱟᱹᱞ ᱛᱟᱭᱚᱢ
ᱯᱚᱱᱚᱛ ᱨᱮ ᱦᱚᱱᱚᱛ ᱨᱮᱱᱟᱜ ᱟᱨᱦᱚᱸ ᱮᱛᱚᱦᱚᱵ ᱠᱷᱚᱱ : ᱳᱨᱜᱟᱱᱤᱡᱟᱹᱥᱚᱱ ᱫᱚ ᱥᱟᱞ ᱑᱙᱗᱒ ᱨᱮ ᱤᱯᱷᱮᱠᱴᱤᱵ ᱮᱱᱟ ᱾ ᱙ ᱱᱚᱵᱷᱮᱢᱵᱚᱨ, ᱑᱙᱗᱒ ᱨᱮ ᱯᱟᱴᱱᱟ ᱦᱚᱱᱚᱛ ᱨᱮᱱᱟᱜ ᱵᱤᱦᱟᱨ ᱥᱚᱨᱤᱯᱷ ᱥᱟᱵᱼᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱯᱚᱱ ᱠᱟᱛᱮ ᱱᱚᱞᱟᱸᱫᱟ ᱦᱚᱱᱚᱛ ᱴᱷᱟᱯᱚᱱ ᱮᱱᱟ ᱾

ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱥᱚᱱ ᱜᱟᱰᱟ ᱨᱮᱱᱟᱜ ᱯᱟᱪᱮ ᱨᱮ,ᱠᱚᱸᱧᱮ ᱨᱮ ᱜᱮᱸᱜᱥ ᱜᱟᱰᱟ ᱟᱨ ᱮᱛᱚᱢ ᱨᱮ ᱱᱟᱞᱟᱸᱫᱟ,ᱟᱨᱣᱟᱞ ᱟᱨ ᱡᱚᱦᱟᱱᱟᱵᱟᱫᱽ ᱦᱚᱱᱚᱛ ᱠᱷᱚᱱ ᱞᱟᱜᱟᱣ ᱟᱠᱟᱱᱟ ᱾ ᱥᱟᱢᱟᱝ ᱵᱮᱜᱩᱥᱚᱨᱟᱭ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱟᱨ ᱢᱤᱫ ᱴᱷᱟᱶ ᱞᱮᱠᱟᱛᱮ ᱮᱛᱚᱢ ᱥᱟᱢᱟᱝ ᱨᱮ ᱞᱚᱠᱷᱤᱥᱟᱹᱨᱟᱹᱭ ᱢᱮᱱᱟᱜᱼᱟ   ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱚᱛᱚᱛ ᱞᱮᱠᱟᱛᱮ ᱠᱚᱸᱧᱮ ᱟᱨ ᱯᱟᱪᱷᱮ ᱨᱮ ᱜᱟᱰᱟ ᱤᱫᱤ ᱛᱮ ᱥᱤᱢᱟᱹ ᱟᱠᱟᱱᱟ ᱾

ᱯᱟᱴᱱᱟ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱮᱥᱟᱨ ᱓,᱒᱐᱒ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱑,᱒᱓᱖ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ, ᱥᱚᱢᱟᱱ ᱞᱮᱠᱟᱛᱮ ᱥᱚᱞᱚᱢᱳᱱ ᱰᱤᱯ' ᱢᱚᱠᱤᱨᱟ ᱰᱤᱯ ᱥᱟᱞᱟᱜ ᱥᱚᱢᱟᱱ ᱜᱮᱭᱟ ᱾

ᱵᱚᱱᱚᱛ
ᱦᱚᱱᱚᱛ ᱒᱓ ᱵᱚᱱᱚᱛ ᱢᱮᱱᱟᱜᱼᱟ: ᱯᱟᱴᱱᱟ ᱥᱟᱫᱟᱨ, ᱯᱷᱩᱞᱣᱟᱨᱤ ᱥᱟᱨᱤᱯᱷ, ᱥᱟᱢᱯᱟᱴᱪᱟᱠ, ᱯᱚᱞᱤᱜᱚᱸᱡᱽ, ᱯᱷᱟᱴᱩᱦᱟ, ᱠᱷᱩᱥᱨᱩᱯᱩᱨ, ᱫᱚᱱᱤᱭᱟᱣᱟᱱ, ᱵᱚᱠᱷᱛᱤᱭᱟᱨᱯᱩᱨ, ᱵᱟᱲ, ᱵᱮᱞᱪᱤ, ᱟᱛᱷᱢᱟᱞᱜᱚᱞᱟ, ᱢᱚᱠᱟᱢᱟ, ᱯᱟᱱᱰᱟᱨᱚᱠ, ᱜᱷᱚᱥᱣᱟᱨᱤ, ᱵᱤᱦᱛᱟ, ᱢᱟᱱᱮᱨ, ᱫᱟᱱᱟᱯᱩᱨ, ᱱᱳᱵᱟᱛᱯᱩᱨ, ᱵᱤᱠᱨᱟᱢ, ᱢᱟᱥᱳᱨᱦᱤ,ᱫᱷᱟᱱᱟᱨᱩᱣᱟ, ᱯᱩᱱᱯᱩᱱ ᱾ 

ᱥᱟᱵᱽ-ᱰᱤᱵᱤᱡᱚᱱ
ᱯᱟᱴᱱᱟ ᱦᱚᱱᱚᱛ ᱨᱮ ᱛᱩᱨᱩᱭ ᱥᱟᱵᱽᱼᱰᱤᱵᱤᱡᱚᱱ ᱥᱮᱞᱮᱫ ᱢᱮᱱᱟᱜᱼᱟ:
ᱯᱟᱴᱱᱟ ᱥᱟᱫᱟᱨ
ᱯᱟᱴᱱᱟ ᱥᱚᱦᱚᱨ
ᱵᱟᱲ
ᱫᱟᱱᱟᱯᱩᱨ
ᱢᱟᱥᱳᱨᱦᱤ
ᱯᱚᱞᱤᱜᱚᱸᱡᱽ

ᱦᱚᱲ ᱮᱞ


᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱴᱱᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱕᱘,᱓᱘,᱔᱖᱕ ᱜᱟᱱ ᱢᱮᱱᱟᱜ ᱠᱚᱣᱟ, ᱱᱤᱠᱟᱨᱟᱜᱩᱣᱟ ᱨᱮᱱᱟᱜ ᱥᱚᱢᱟᱱ ᱟᱢᱮᱨᱤᱠᱟ ᱯᱚᱱᱚᱛ ᱢᱮᱨᱤᱞᱮᱸᱰ ᱨᱮᱱᱟᱜ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱑᱕ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ ᱑,᱘᱒᱓ ᱛᱟᱦᱮᱸᱱᱟᱠᱚ ᱫᱚᱦᱨᱟ ᱠᱤᱞᱚᱢᱤᱴᱟᱨ (᱔,᱗᱒᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱫᱚᱨ ᱒᱒.᱓᱔% ᱛᱟᱦᱮᱸ ᱠᱟᱱᱟ ᱾ ᱯᱟᱴᱱᱟ ᱨᱮ ᱑᱐᱐᱐ ᱠᱚᱲᱟ ᱨᱮ ᱘᱙᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ ᱾ 
ᱟᱨ ᱥᱮᱪᱮᱫ ᱫᱚᱨ ᱗᱒.᱔᱗% ᱢᱮᱱᱟᱜᱼᱟ 
᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱓.᱑᱘% ᱦᱤᱱᱫᱤ, ᱕.᱑᱙% ᱩᱨᱫᱩ ᱟᱨ ᱑.᱒᱔% ᱢᱮᱭᱛᱷᱤᱞᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾2011 Census of India, Population By Mother Tongue

ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱨᱮ ᱯᱚᱸᱪᱟᱭᱚᱛ ᱨᱟᱡᱽ ᱢᱚᱱᱛᱨᱤ ᱯᱟᱴᱱᱟ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱟᱹᱰᱤ ᱛᱟᱭᱚᱢ ᱦᱚᱱᱚᱛ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱠᱷᱚᱱ ᱫᱚ ᱢᱤᱫᱴᱟᱹᱝ ᱧᱩᱛᱩᱛ ᱫᱚᱦᱟ ᱟᱠᱟᱱᱟ ᱾ ᱱᱚᱣᱟ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟBy: Manav Saurav : Government of Bihar website :gov.bih.nic.in/Profile/Districts.htm ᱵᱤᱦᱟᱨ ᱨᱮ ᱱᱤᱛᱚᱜ ᱦᱚᱱᱚᱛ ᱵᱟᱠᱣᱟᱨᱰ ᱨᱤᱡᱟᱱ ᱜᱨᱟᱱᱴ ᱯᱷᱟᱱᱰ ᱯᱨᱚᱡᱮᱠᱴ ((BRGF) ᱠᱷᱚᱱ ᱪᱟᱣᱞᱮ  ᱥᱮᱴᱮᱨᱚᱜ ᱠᱟᱱᱟ ᱾

ᱥᱮᱪᱮᱫ
ᱯᱟᱴᱱᱟ ᱨᱮ ᱟᱥᱲᱟ ᱟᱨ ᱵᱟᱝ ᱥᱚᱨᱠᱟᱨᱤ ᱟᱥᱲᱟ ᱟᱨ ᱯᱨᱟᱵᱷᱮᱴ ᱟᱥᱲᱟ ᱢᱮᱱᱟᱜᱼᱟ ᱾ ᱟᱥᱲᱟ ᱢᱩᱬ ᱞᱮᱠᱟᱛᱮ ᱦᱤᱱᱫᱤ ᱟᱨ ᱤᱝᱜᱽᱞᱤᱥ ᱥᱮᱪᱮᱪ ᱨᱮᱱᱟᱜ ᱢᱮᱰᱤᱭᱟᱢ ᱞᱮᱠᱟᱛᱮ ᱵᱮᱵᱷᱟᱨᱚ ᱠᱟᱱᱟ ᱾ ᱟᱥᱲᱟ ᱵᱤᱦᱟᱨ ᱟᱥᱲᱟ ᱵᱤᱱᱤᱰ ᱵᱚᱨᱰ, ᱛᱟᱞᱢᱟ ᱢᱤᱰᱤᱞ ᱥᱮᱞᱮᱫ ᱵᱚᱨᱰ (CBSE) ᱟᱨ ᱡᱟᱹᱛᱤᱭᱟᱹᱨᱤ ᱟᱥᱲᱟ ᱥᱮᱞᱮᱫ ᱥᱟᱸᱥᱛᱷᱚᱱ (NIOS) ᱟᱨ ᱥᱤᱧᱚᱛᱤᱭᱟᱹ ᱢᱤᱰᱤᱞ ᱥᱮᱪᱮᱫ ᱠᱮᱱᱴᱤᱯᱷᱤᱠᱮᱴ ᱠᱷᱚᱱ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website


ᱛᱷᱚᱠ:ᱯᱟᱴᱱᱟ ᱛᱷᱚᱱᱚᱛ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ